**Табела 5.2.** Спецификација предмета

|  |  |  |  |  |
| --- | --- | --- | --- | --- |
| **Студијски програм:** Основне академске студије психологије | | | | |
| **Назив предмета:** Теорије личности | | | | |
| **Наставник/наставници:** [Ранђеловић М. Кристина](http://../Tabele%20Standarda%209/Tabela%209.1/Tabela%209.1%20Kristina%20Ranđelović.doc) | | | | |
| **Статус предмета:** Обавезни | | | | |
| **Број ЕСПБ: 4** | | | | |
| **Услов за полагање испита:** Одслушан курс из Основа психологије личности, положен испит из Увода у психологију | | | | |
| **Циљ предмета**  Упознавање са главним теоријским правцима и преовлађујућим парадигмама у психологији личности; разумевање појмова којима се описују структура, динамика, мотиви и развој личности у оквиру најважнијих теорија личности; оспособљавање за давање описа личности из угла појединих теорија; евалуација научног статуса теорија личности; компарација различитих теорија личности и критички осврт на њих. | | | | |
| **Исход предмета**  Оспособљеност студената за: разликовање главних теоријско-методолошких праваца у проучавању личности; разумевање појмова којима се описују структура, динамика, мотиви и развој личности у оквиру појединих теорија личности; адекватно коришћење појмовног инвентара најважнијих теорија личности; критичко читање стручне литературе и евалуација појединих теорија личности; могућност примене знања у циљу осмишљавања истраживачких проблема и хипотеза у оквиру емпиријских истраживања. | | | | |
| **Садржај предмета**  *Теоријска настава*  1. Увод – теоријски плурализам психологије личности; 2. Психоаналитичка теорија личности: Фројдово учење о структури и динамици личности. 3. Фројдово учење о развоју личности и механизмима одбране. 4. Социопсихолошке теорије – Индивидуална психологија Алфреда Адлера; 5. Социопсихолошке теорије (Хорнај, Фром и Саливен); 6. Јунгова аналитичка теорија. 7. Его психологија – Теорија психосоцијалног развоја (Ерих Ериксон); 8. Хуманистичка психологија и организмичке теорије личности – поставке. 9. Хуманистичка теорија личности – Масловљева теорија о хијерархији мотива и самоактуализацији личности; 10. Олпортова психологија појединца – опште црте и личне диспозиције, функционална аутономија мотива, развој Проприума; 11. Олпортово схватање зреле личности; 12. Кателова факторско-аналитичка теорија личности (лексичка истраживања личности, Кателова истраживања, базичне особине личности, фактори другог реда); 13. Кателова факторско-аналитичка теорија личности (динамика личности; инструменти); 14. Психобиолошки приступ – руска рефлексолошка школа; Ајзенкова теорија о базичним димензијама личности (ПЕН модел). Хијерархијска таксономија. Три димензије личности. Екстраверзија – интроверзија; Емпиријска истраживања инспирисана тражењем доказа за и против Теорије оптималног узбуђења; 15. Ајзенков ПЕН модел. Неуротицизам. Психотицизам. Социјализација и моралност. Конструкција инструмената; Статус ПЕН модела.  *Практична настава*  На часовима вежби прорађују се садржаји који служе разумевању основних појмова и упознавању са операционализацијом кључних појмова појединих теорија личности. Од студената се очекује активно учешће, презентација појединих тема, самосталност у формулисању одговора током парцијалних провера знања и колоквијума. | | | | |
| **Литература**  Хол, К. и Г. Линдзи (1983). *Теорије личности*, Нолит. (53-84; 99-118; 123-156; 161-181) (укупно 103 страна)  Смедеревац, С. и Митровић, Д. (2018). *Личност – методи и модели* (Треће допуњено и измењено издање). ЦПП. (150-171; 217-242) (укупно 48 страна)  Поповић, Б. В. (1999). *Психологија личности.* Центар за примењену психологију ДПС. (339-352) (укупно 13 страна)  Фулгоси, А. (1997). *Психологија личности – теорије и истраживања.* Школска књига. (227-235; 247-273) (укупно 34 страна) | | | | |
| **Број часова активне наставе** | **Теоријска настава: 2** | | **Практична настава: 2** | |
| **Методе извођења наставе**  Предавања, интерактивна настава, анализа стручне литературе, парцијална провера знања и континуирано праћење учинка студената. | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | **5** | писмени испит | | **30** |
| практична настава | **15** | усмени испт | | **20** |
| колоквијум-и | **30** |  | |  |
| семинар-и |  |  | |  |
| Начин провере знања могу бити различити наведено у табели су само неке опције: (писмени испити, усмени испт, презентација пројекта, семинари итд...... | | | | |
| \*максимална дужна 2 странице А4 формата | | | | |